o
KLUBI 700 Jumala on uskollinen
Vuosia sitten Matt joutui juomis- ja masennuskierteeseen,
joka melkein vei hänen henkensä.
Matt Dudney on Barbara Mandrellin poika.
Matt on pienestä lähtien elänyt julkkiselämää.
Kiertueet ja julkkikset olivat osa hänen jokapäiväistä elämäänsä.
Matt tuli uskoon 15-vuotiaana, mutta joutui pois raiteilta pari
vuotta tämän jälkeen.
Aloimme juoda kaljaa ystävien kesken, ja sitten menimme
etsimään tyttöjä.
Kokeilimme huumeitakin, mutta enimmäkseen joimme.
Myöhemmin sairastuin masennukseen.
Se alkoi opiskeluaikoinani.
Mitä enemmän masennuin, sitä enemmän yritin korjata tilannetta
käyttämällä alkoholia tai huumeita.
Lyhyet hyvänolon jaksot ja pitkät masennuskaudet vaihtelivat.
Matt alkoi syödä masennuslääkkeitä, mutta käytti yhä alkoholia.
Join lähes aamusta iltaan. En koskaan nukahtanut normaalisti,
vaan sammuin aina.
Masennus paheni niin, etten päässyt sängystä ylös moneen päivään.
Nousin ylös vain käydäkseni vessassa tai hakeakseni ruokaa.
Tunsin häpeää siitä, että olin menettänyt elämäni hallinnan
ja epäonnistunut.
En osannut enää olla onnellinen, enkä pystynyt enää hallitsemaan
juomistapojani.
Matt heräsi vasta, kun hän melkein sytytti tätinsä talon palamaan.
Aloin keittää papuja. Sitten muistan, kun paloauto saapui.
Vesi oli loppunut kattilasta ja savu oli laukaissut hälyttimet.
En edes muistanut, että olin alkanut keittää papuja.
Matt meni heti vieroitushoitoon.
Jostain syystä hän otti mukaansa Raamatun.
En tiennyt, miksi halusin ottaa Raamatun mukaani.
Kolmen vieroituspäivän jälkeen Matt alkoi lukea Raamattua.
Aloin lukea Sananlaskujen 12. lukua.
Silloin tiesin, että Jumala puhui minulle. Hän kysyi minulta,
olinko valmis.
Kysyin ääneen: "Että mitä?"
Hän kysyi, olenko valmis. Silloin päästin kaikesta irti.
Sanoin, että olen valmis.
Se oli elämäni suurin käännekohta.
Hyväksyin, että olin Jumalan lapsi
ja että minut oli tehty seuraamaan hänen tahtoaan.
Tiesin, että minut oli tehty suurempaa tarkoitusta varten.
Vieroitushoidon jälkeen Matt palasi kokin työhönsä.
Ensimmäistä kertaa hän ei joutunut kiusaukseen nähdessään tarjolla
olevan alkoholin. Hän alkoi kasvaa uskossa.
Minulla oli valtava sanan lukemisen nälkä.
Halusin nähdä, mitä Jumala oli minulle varannut.
Olin tiennyt mitä Raamattu sanoi, mutta en ollut aikaisemmin
ymmärtänyt sen koskevan minua ja minun elämääni.
Nykyään yritän Raamattua lukiessani ymmärtää,
kuinka se liittyy elämääni.
Vei aikaa, ennen kuin Mattin maine puhdistui ystävien silmissä.
Mattin opiskelijaystävä Christy ei halunnut kuullakaan hänestä.
Kieltäydyin, kun hän pyysi minua treffeille.
Opiskeluaikoinaan hän ei ollut mielestäni sopiva aviomieheksi.
Matt ei antanut periksi, ja pari alkoi seurustella.
Hän kertoi minulle puhelimessa, kuinka Pyhä Henki oli koskettanut
häntä vieroitushoidossa.
Kun näin, että hän oli muuttunut ja halusi palvella Jumalaa,
tiesin, että menisimme naimisiin.
Kaksi vuotta häiden jälkeen Matt alkoi työskennellä Christyn rinnalla.
Matt soittaa ja laulaa vaimonsa kanssa
sekä toimii vaimonsa managerina.
Tunsimme, että Jumala tahtoi meidän matkustelevan ja kertovan muille,
mitä hän oli elämässämme ja sydämissämme tehnyt.
Toivomme, että se auttaisi muita hyväksymään Jumalan tahdon
omassa elämässään.
Hän on uusien alkujen Jumala. Mikään ei ole hänelle mahdotonta.
Mattin vanhemmat ovat kertoneet, kuinka paljon hän on muuttunut.
He tahtoivat kiittää siitä minua, mutta sanoin, että kiittäkää
Jeesusta Kristusta.
Ei ole vaikeaa olla iloinen kristitty, jos osaa iloita elämän
hyvistä ja huonoista kausista.
Jumala käyttää kaikkea omaksi kunniakseen.
Hän käyttää kaikkia elämäsi tapahtumia kunniakseen,
jos vain seuraat häntä.
Kovia aikojakin tulee, mutta voimme aina iloita siitä,
että nekin koituvat hänen kunniakseen.
Hän voi käyttää kaikkea. Hän voi käyttää hyviä hetkiä ja huonoja.
Sinun parhaaksesi.
Hän tekee kaiken niiden parhaaksi, jotka rakastavat häntä
ja jotka ovat hänen tarkoitusperiensä mukaan kutsutut.
Ehkä sinäkin olet kuin Matthew.
Sinäkin saatoit kasvaa uskovassa kodissa.
Ehkä jopa tulit uskoon.
Jostain syystä kuitenkin halusit yrittää kulkea omia teitäsi.
Ehkä aloit käyttää alkoholia tai huumeita.
Ehkä aloit harrastaa seksisuhteita.
Ehkä teit kaikkia noita.
Ehkä sinäkin ajattelet, ettei Jumala halua sinua enää.
Mietit, rakastaako hän enää sinua.
Vastaus on myönteinen.
Jeesus sanoi, ettei hän tullut tuomitsemaan maailmaa,
vaan etsimään ja pelastamaan kadotettuja.
Kadotettukin on joskus ollut osa seuruetta.
Sinut tehtiin Jumalan kuvaksi.
Hän teki sinut ainutlaatuisella tavalla.
Hän teki sinut, jotta voisit osallistua hänen suunnitelmaansa.
Hän teki sinut siksi, että hän voisi kasvattaa sinua ja antaa
sinulle hyviä kokemuksia ja lahjoja.
Sinut tehtiin sitä varten, että tulisit Jeesuksen kaltaiseksi.
Sellainen on Jumalan unelma sinusta.
Haluaisitko tavoitella tuota unelmaa?
Saatat ajatella, etten tiedä, mitä pahaa olet tehnyt.
Katsopa, kuinka Jeesus kohteli naista kaivolla.
Naisella oli ollut 5 miestä.
Jeesus lupasi antaa hänelle elävää vettä.
Nainen ei enää koskaan olisi janoinen.
Hän ei tuominnut naista.
Hän etsi tapaa lähestyä häntä.
Kuinka Jeesus kohteli naista, joka tavattiin itse aviorikoksen teossa?
Hän sanoi, ettei tuomitse tuota naista.
Kun Jeesus riippui ristillä, hänen vierellään oli ryöväri.
Tuomitsiko Jeesus ryövärin? Ei.
Jeesus lupasi, että tuona samana päivänä hän olisi ryövärin
kanssa paratiisissa.
Ilosanomassa on kyse tästä.
Meidän on kerrottava sitä ilouutista, että Jumalan luokse
voi tulla omista synneistä huolimatta.
Hän puhuu sinulle. Voit kuulla hänen äänensä.
Hän kulkee kanssasi, olivat olosuhteet mitkä tahansa.
Voit olla varma, että hän on kanssasi.
Hän lupaa myös, ettei hän ikinä jätä sinua.
Hän ei ikinä hylkää sinua.
Jos kaipaat tällaista suhdetta, sinun on vain kumarrettava pääsi
ja pyydettävä häntä antamaan sinulle anteeksi.
Sinun on myös annettava anteeksi muille.
Päästä kaikesta irti.
Jos teet nämä asiat, hän tulee luoksesi,
puhuu sinulle ja johdattaa sinua.
Hän vie sinut takaisin alkuperäiseen suunnitelmaansa.
Jos tunnet niin, kumarra pääsi ja rukoile tämä yksinkertainen rukous.
Anna Jeesuksen hoitaa loput. Rukoile kanssani.
Herra Jeesus... rukoile vain ääneen.
Tänään haluan pyytää sinua antamaan minulle anteeksi.
Puhdista minut ja vapauta minut.
Jeesus, haluan tunnustaa ääneen, että haluan antaa anteeksi kaikille
niille, jotka ovat ikinä loukanneet minua tai kohdelleet minua väärin.
Annan heidän mennä.
Jeesus, tule sydämeeni ja avaa korvani, jotta voin kuulla äänesi.
Avaa silmäni, jotta voin nähdä sinut.
Anna minulle ymmärtäväinen sydän, jotta voin tuntea sinut.
Jeesus, tahdon seurata sinua koko elämäni ajan.
Kuule rukoukseni ja tule sydämeeni ja elämääni.
Pyydän tätä Jeesuksen nimessä.
Isä, rukoilen niiden puolesta, jotka juuri rukoilivat.
Kasta heidät Pyhällä Hengelläsi, rakkaudellasi, anteeksiannollasi
ja hyväksynnälläsi.
Anna heidän ymmärtää, kuinka paljon rakastat heitä.
Pyydämme tätä Jeesuksen nimessä. Aamen.
Apostoli Paavali kertoo kristityksi tulemisessa olevan kaksi vaihetta.
Ensiksi, sinun on uskottava sydämessäsi,
että Jeesus on Messias.
Toiseksi, tunnusta se suullasi.
Kun teet nämä kaksi asiaa, pelastut.
Soita esirukoilijoillemme ja kerro, että otit Jeesuksen vastaan.
Hanki itsellesi Raamattu ja ala lukea Johanneksen evankeliumia.
Ala lukea ja pyydä Pyhää Henkeä avaamaan lukemasi sinulle.
Lue sanaa joka päivittäin, niin mielesi uudistuu.
Sinun vuorosi, Terry.
Hän on laulaja, kirjoittaja, puhuja ja tämän ohjelman
entinen juontaja.
Seuraavaksi tapaamme Sheila Walshin.
Poika sanoi, ettei häntä voi enää kutsua isänsä pojaksi.
Isä käski nopeasti tuoda parhaat vaatteet ja pukea ne pojan ylle.
Poika oli kadonnut, mutta nyt on löytynyt.
Jumala odottaa sinuakin kotiin.
Sheila Walsh on osa CBN:n perhettämme.
Kun hän tulee vierailulle, voimme nauraa menneille.
Esimerkiksi sille, kun Sheila pyöritti palloa yhdellä sormellaan.
Sheila Walsh työskenteli 700 Clubin juontajana 5 vuoden ajan.
Hän jätti työnsä vuonna 1992, ja on sen jälkeen ollut monessa mukana.
Hän on saanut Grammy-ehdokkuuden laulajana, kirjoittanut
bestsellereitä ja ollut puhujana.
Uudessa kirjassaan Sheila opettaa, kuinka voimme luottaa Jumalaan.
Toivotetaan Sheila Walsh tervetulleeksi tähän ohjelmaan.
Kiitos, Terry.
Kuinka paljon joudun maksamaan noiden nauhoitusten tuhoamisesta?
Ei niitä voi tuhota, ne ovat liian hauskoja.
Antakaa armoa.
Mehän emme voi paeta työpaikallamme tekemiämme valintoja.
Aika pelottavaa.
Kerro vähän perheestäsi. Sinulla on paljon faneja,
jotka haluaisivat kuulla kuulumisia.
Christian on 13-vuotias. Hänestä on tullut nyt teini,
joten tiedätte, mitä rukoilla.
Hän on 7. luokalla ja harrastaa urheilua.
Tehän muutitte pois Nashvillestä?
Asumme Friscossa, Dallasin pohjoispuolella.
Kaikki Women of Faith -liikkeen puhujat asuvat lähekkäin.
Christian on hieno poika. Sinusta on varmasti ihanaa olla äiti.
Minun on sanottava, että Barry on loistava isä.
Hän on mahtava isä. Aivan loistava.
On mukavaa katsella, kuinka Jumalan suunnitelma käy toteen.
Joskus hän yllättää minut.
Christian laulaa kuorossa ja Houstonin-matkalle tarvittiin
jonkun oppilaan isä mukaan.
Barry päätti mennä. Hän joutuu käsittelemään 6 teinipoikaa.
Kerro Women of faith -liikkeestä. Se on jatkunut jo jonkin aikaa.
Tämä on 14. vuotemme.
Luulisi, että olisimme jo vanhentuneita.
Tänä vuonna kuitenkin kaikki tuntui upouudelta.
Tänä vuonna meillä on länsirannikon ja itärannikon tiimit erikseen.
Tuntuu ihan siltä, kuin uusi Jumalan aalto olisi alkamassa.
Rukoiletteko yhdessä Jumalan johdatusta, vai tuotteko
jokainen mukaan sen, mitä omassa elämässänne on tapahtunut?
Tapaamme vuosittain, emmekä sitä ennen oikein vertaile,
mitä kenelläkin on sanottavaa.
Istumme pöytään ja kerromme, mitä Jumala on kullekin puhunut.
Ne sopivat yhteen niin kuin palapeli.
Nautin tämän kirjan lukemisesta eilen.
Sen nimi on "Mitä tapahtuu, kun nainen luottaa Jumalaan."
Kerro, miksi luottamus on niin tärkeää.
Se on oikeastaan koko elämäni tarina.
Kaksi vuotta sitten ajattelin rakkauden olevan parasta,
mitä voin Jumalalle antaa. Nyt sanoisin, että se on luottamus.
Voimme sanoa rakastavamme Jumalaa,
mutta luotammeko häneen todella?
Uskommeko, että hän on hyvä ja että hän hallitsee tilanteen?
Rakkautemme näkyy luottamuksena. - Niin se on.
En kuitenkaan halunnut kirjoittaa pelkästään kirjaa,
jossa olisi innoittavia tarinoita.
Halusin siihen myös raamatunpetusta.
Vertailin 10 Raamatun hahmoa ja heidän elämäntarinoitaan.
Tunsitko samaistuvasi erityisesti johonkin noista 10 hahmosta?
Minä samaistuin eniten Gideoniin, koska hän oli kaikkein
epätodennäköisin Jumalan valinta.
Silti Marian ja Martan tarina kosketti minua syvimmin.
Ensin he luulivat Jeesuksen saapuneen liian aikaisin
ja sitten liian myöhään.
Jeesushan tuli kylään ennen kuin ateria oli valmis.
Maria oli ollut auttamassa Marttaa, mutta kun Jeesus tuli taloon,
hän muutti suunnitelmansa.
Jumalalla on syynsä joskus sotkea aikataulumme.
Hän ei ikinä tule liian myöhään.
Mainitset Hannan, joka odotti kokonaisen eliniän.
Ja silti hän sai nähdä Kristuksen 8 päivän ikäisenä.
Koko Jerusalem etsi Messiasta, mutta Hanna sai nähdä hänet.
Erityisesti yksi Jumalan luonteenpiirteistä vaikuttaa
luottamukseemme, ja se on hänen roolinsa isänämme.
Kirjoitat, että sinun isäsuhteesi vaikutti kykyysi luottaa Jumalaan.
Kertoisitko, mitä tapahtui?
Isäni sai aivovamman minun ollessani hyvin pieni.
Lapsethan jumaloivat äitiään, niin kuin tiedät.
Älä sinä vain nyt ala jumaloida ketään.
Lapset eivät osaa käsitellä kaikkea tietoa, jota saavat.
Joskus he käsittävät asioita väärin.
Luulin, että isäni vihasi minua.
Mietin usein, miksi hän vihasi minua niin.
Kun tulin uskoon, päätin, etten mokaa tällä kertaa.
Päätin, etten aio tuottaa pettymystä taivaan isälle.
Käytin 20-30 vuotta siihen, että yritin olla hyvä kristitty.
Lopulta jouduin psykiatriselle osastolle.
Oli Jumalan lahjaa, että sain vihdoin tajuta Jeesuksen olevan
se hyvä uutinen, eikä minun.
Minun työpanoksellani ei ole väliä, ainoastaan hänen työllään on.
Sehän on prosessi. Kun ymmärtää totuuden siemenen,
sen on annettava vielä antaa vaikuttaa omaan elämään.
Minä kuitenkin uskon asiayhteyteen.
En pidä siitä, että jakeita irrotetaan asiayhteydestään.
Minä tulen Skotlannista, jossa paimen kulkee lampaiden jäljessä
lammaskoiransa kanssa.
Kun Jeesus puhui paimenesta, hän tarkoitti jotain aivan muuta.
Palestiinassa paimen kulkee lammasten edeltä. Hän lupaa raivata
meille tien ja kantaa meitä.
Luottamus todellakin vaikuttaa siihen, kuinka näemme itsemme
ja Jumalan.
Silti luottamuskin on Jumalan lahja, kun vain avaat sydämesi.
Tämän kirjan avulla Sheila auttaa meitä avaamaan sydämemme isälle.
Tämä kirja löytyy kirjakaupoista, ja lisätietoja löytyy nettisivuiltamme.
Hienoa, että tulit takaisin.
Seuraavaksi kuulemme lääkäristä, joka jätti työnsä ja tuli tämän
kylän ainoaksi lääkäriksi.
Kohta näet, kuinka hän vaaransi samalla henkensä.
Rakas Emilie,
käväisin ovellasi tänään, mutta olit varmaankin myöhässä,
koska juoksit ohitseni.
Toivoin, että voisimme tavata lounastaulla,
mutta sinä et ehtinyt.
Vaikka et kutsunut minua kylään myöhemminkään, tunsin,
että olit yksinäinen ja peloissasi.
Vaikka sinulla ei ollut aikaa minulla tänään,
haluan sinun tietävän, että toivon sinun voivan tavata minut huomenna.
Rakkaudella, Jeesus
Et löydä koko maailmankaikkeudesta ketään, joka rakastaisi sinua
enemmän kuin Jeesus Kristus.
Haluaisitko tavata hänet tänään? Soita tai kirjoita meille.
Useimmat lääkärit vaativat parasta hoitoa itselleen,
mutta tarinamme lääkäri vaaransi henkensä voidakseen hoitaa muita.
Lääkäri Lee ajaa päivittäin tätä hiekkatietä hoitamaan eri kylissä
asuvia potilaitaan.
Kun hän ei ole reissussa, hän palvelee omalla klinikallaan.
Hän jätti hyvin palkatun työnsä, jotta voisi työskennellä tässä
pienessä kiinalaisessa kylässä.
Tämän kylän asukkaat ovat hyvin köyhiä, enkä tiedä,
miten he pärjäisivät ilman lääketieteellistä apua.
Joskus asukkaat maksavat Leen hoidosta vain sen, minkä voivat.
Silti hän haluaa palvella.
Haluan vain elää yksinkertaista elämää ja palvella näitä ihmisiä.
Rakastan tätä työtä.
Hänen periaatteensa joutuivat koetukselle, kun hänellä todettiin
29-vuotiaana munuaissairaus.
Hänen oli otettava suonensisäistä lääkettä ja hakeuduttava
munuaisleikkaukseen.
Lääkäri Lee myi talonsa ja käytti rahat lääkkeisiin.
Hän jatkoi työntekoa ja kantoi huolta siitä, kuinka perhe pärjäisi
ilman häntä.
Kun Operaatio Siunaus kuuli tästä lääkäristä, he järjestivät hänelle
ilmaisen leikkauksen.
Olin hyvin iloinen kuullessani uutisen.
En voinut uskoa, että joku haluaisi maksaa leikkaukseni.
En jaksa odottaa, että pääsen takaisin kylääni.
CBN:n tukijoiden maksama leikkaus vakuutti Leen Jumalan hyvyydestä,
ja hän otti Jeesuksen vastaan pelastajanaan.
Nyt lääkäri Lee jatkaa kyläläisten hoitamista.
Muukalaisten apu on saanut hänet nöyräksi.
Suurkiitokset!
Jos olet 700 Clubin jäsen, olet ollut osana tätä avunantoa.
Tavoitamme apua tarvitsevia ihmisiä rakkauden käsillä.
On hienoa kuulla, kuinka paljon tuo lääkäri uhrasi itsensä kylän
puolesta, ja kuinka te autoitte häntä hänen hädässään.
Jos et ole vielä tukijamme, pyydän sinua liittymään meihin nyt.
Osa kaikista 700 Clubin saamista lahjoituksista menee
Operaatio Siunauksen tukemiseen.
Osa menee CBN Worldreachin työhön, jonka kautta ilosanomaa julistetaan
ympäri maailmaa.
On hienoa nähdä, kuinka kristityt auttavat avuntarpeessa olevia.
Eroamme teistä tänään näiden Filippiläiskirjeen sanoin:
"ja Jumalan rauha, joka on kaikkea ymmärrystä ylempi, on varjeleva
teidän sydämenne ja ajatuksenne Kristuksessa Jeesuksessa." Fil. 4:7
Toivotamme teille Jumalan siunausta.
Jos haluat jutella sinusta välittävän ihmisen kanssa,
soita esirukoilijoillemme omassa maassasi jo tänään.
Suomennos: Hanna Tischer